Τζων Λημνιάτης

Ο Γιάννης (Τζων) Λημνιάτης (γαλλικά/αγγλικά: John Limniatis, γενν. στην Αθήνα στις 24 Ιουνίου 1967) είναι Ελληνοκαναδός ποδοσφαιριστής και προπονητής εν αργία. Αγωνίστηκε στην Εθνική Καναδά συνολικά 44 φορές με ένα γκολ σε αγώνα της εθνικής ομάδας.

Βιογραφικά στοιχεία

Προσωπική ζωή 
Γεννήθηκε στην Αθήνα στις 24 Ιουνίου 1967. Στην εφηβική του ηλικία αγωνίστηκε σε διάφορες τοπικές ποδοσφαιρικές ομάδες του Καναδά. Διαμένει στο Λαβάλ στο Κεμπέκ. Είναι παντρεμένος με την Μαίρη Λημνιάτη και έχουν μια κόρη. Ξάδελφός του είναι ο πρώην καλαθοσφαιριστής και νυν προπονητής Γιώργος Λημνιάτης.

Επαγγελματική πορεία 
Μετά την έναρξη της επαγγελματικής του πορείας στον χώρο του ποδοσφαίρου το 1987, αγωνίστηκε σε δύο τοπικές ομάδες της Οττάβας, την Ότταβα Πάιονιρς και την Όταβα Ίντρεπιντ. Έπειτα αγωνίστηκε στην Α' Εθνική Κατηγορία με τα χρώματα του Άρη τις αγωνιστικές περιόδους από το 1988 έως το 1992, καθώς και στην Β΄ Εθνική Κατηγορία με τα χρώματα του Παναιτωλικού την αγωνιστική περίοδο 1992 με 1993. Στην συνέχεια, επιστρέφει στον Καναδά και υπογράφει με την Ιμπάκτ ντε Μονρεάλ, στην οποία παρέμεινε από το 1993 έως το 1998 με 126 συμμετοχές και 2 τέρματα, ενώ μετά από μια παύση δύο αγωνιστικών περιόδων, επέστρεψε στην ποδοσφαιρική ομάδα του Μόντρεαλ για ακόμα μια αγωνιστική περίοδο, συμπληρώνοντας συνολικά 151 συμμετοχές και 13.976 λεπτά στα ποδοσφαιρικά γήπεδα. Ο Λημνιάτης αγωνίστηκε και σε εξωτερικά και εσωτερικά βορειοαμερικανικά πρωταθλήματα της Α' Κατηγορίας (A-League) και το Εθνικό Επαγγελματικό Πρωτάθλημα Ποδοσφαίρου (National Professional Soccer League) με την Ιμπάκτ και το Κάνσας Σίτι Αττάκ την αγωνιστική περίοδο 1995 με 1996. Το 1999, αγωνίστηκε ως δανεικός από την ομάδα του Μόντρεαλ στην Τσάρλεστον Μπάτερι.

Διεθνή και προπονητική πορεία 
Από τις θέσεις του μέσου και του αμυντικού, εντάχθηκε για πρώτη φορά στην Εθνική Ομάδα του Καναδά τον Σεπτέμβριο του 1987 σε φιλικό αγώνα με την Εθνική Ομάδα του Ελ Σαλβαδόρ. Στην διεθνή του καριέρα με την εθνική ομάδα, έχει συνολικά 44 συμμετοχές και ένα γκολ. Εκπροσώπησε τον Καναδά σε 8 προκριματικούς αγώνες του Παγκοσμίου Κυπέλλου και σε 3 ανεπιτυχείς αγώνες κατάταξης του Παγκοσμίου Κυπέλλου. Ο τελευταίος του αγώνας ήταν με την Εθνική Ομάδα των Ηνωμένων Πολιτειών στους αγώνες κατάταξης του Παγκοσμίου Κυπέλλου τον Μάρτιο του 1997. Σημείωσε ένα μόνο γκολ με την εθνική ομάδα κόντρα στην Εθνική Ομάδα της Τζαμάικας.

Μετά το τέλος της ποδοσφαιρικής του σταδιοδρομίας, ασχολήθηκε με την Ιμπάκτ ως βοηθός προπονητή και ως εσωτερικός προπονητής. Στις 10 Ιουνίου 2008, υπέγραψε συμβόλαιο ως προπονητής της Ιμπάκτ αναλαμβάνοντας την διεύθυνση της ομάδας, ενώ τρεις μέρες αργότερα, η ομάδα του Μόντρεαλ παίρνει την πρώτη νίκη από την στιγμή που ανέλαβε ο Λημνιάτης. Μετά την ανεπιτυχή πρόκριση της ομάδας στο Κύπελλο CONCACAF, αποχώρησε από την ομάδα στις 14 Μαΐου του 2009.

Διακρίσεις 
Το 1994, έλαβε τον τίτλο του «A-League Rookie of the Year» και το 1996 αλλά και το 1997 του «Αμυντικού της Χρονιάς». Κατά την διάρκεια της Ολυμπιακής Λαμπαδηδρομίας ενόψει των Θερινών Ολυμπιακών Αγώνων το 2004, υπήρξε λαμπαδηδρόμος μαζί με άλλες προσωπικότητες της ελληνικής κοινότητας της πόλης.

Παραπομπές

Εξωτερικοί σύνδεσμοι 
 Ιστοσ. CanadaSoccer.com. John Limniatis (αρχείο), Ανακτήθηκε 11 Ιουνίου 2011.
 Ιστοσ. The Soccer Hall of Fame and Museum, John Limniatis , Ανακτήθηκε 11 Ιουνίου 2011.

Ποδοσφαιριστές Άρη Θεσσαλονίκης
Ποδοσφαιριστές Παναιτωλικού
Ποδοσφαιριστές Τσάρλεστον Μπάτερι
Ποδοσφαιριστές Εθνικής Καναδά
Μέσοι ποδοσφαιριστές
Αμυντικοί ποδοσφαιριστές
Έλληνες ποδοσφαιριστές
Έλληνες προπονητές ποδοσφαίρου
Καναδοί ποδοσφαιριστές
Καναδοί προπονητές ποδοσφαίρου
Ελληνοκαναδοί
Ποδοσφαιριστές Οττάβα Ίντρεπιντ
Ποδοσφαιριστές Μόντρεαλ Ίμπακτ (1992–2011)
Προπονητές ποδοσφαίρου Μόντρεαλ Ίμπακτ (1992–2011)
Ποδοσφαιριστές ΚΟΝΚΑΚΑΦ Γκολντ Καπ 1993
Ποδοσφαιριστές ΚΟΝΚΑΚΑΦ Γκολντ Καπ 1996